[{"text_idx": "#000000", "text": "Ujumisvo\u0303istlusel tehti u\u0308le 450 stardi!"}, {"text_idx": "#000001", "text": "11. ma\u0308rtsil peeti taaskord Rae valla ujumisvo\u0303istlusi. Esindatud olid ko\u0303ik meie vallas tegutsevad ujumisklubid, lisaks ka mitmed u\u0308ksiku\u0308ritajad, lapsevanemad ja isegi veteranid. Kokku sai tulemuse kirja 236 osalejat ja vette hu\u0308pati tervelt 462-l korral. Lisaks veel pea 400 kaasaelajat, lapsevanemat, treenerit. Va\u0308ga vo\u0303imsad numbrid u\u0308heainsa valla kohta."}, {"text_idx": "#000002", "text": "Vo\u0303istluste noorim osaleja oli 5-aastane Emmabell Sepp Orca ujumisklubist ja vanim osaleja 79-aastane Natalja Meier. \u201eTore on selle vo\u0303istluse juures see, et esiteks saavad esmase vo\u0303istluskogemuse meie ko\u0303ige nooremad ujumisso\u0303brad ja teiseks ka see, et stardis oli ka 16 veteransportlast. See na\u0308itab ujumise kui spordiala va\u0308ga laia kandepinda meie vallas,\u201c u\u0308tles vo\u0303istluste peakorraldaja Indrek Raig Rae valla spordikeskusest."}, {"text_idx": "#000003", "text": "Ujumisvo\u0303istluse peakohtuniku Vladimir Kunitso\u0303ni so\u0303nul oli esimest korda kasutusel Rae valla vo\u0303istlusel automaatne ajavo\u0303tusu\u0308steem ja selili stardi platvormid: \u201eHea korralduse ja hea tehnika poolest oli meie valla vo\u0303istluse na\u0308ol tegemist eeskujuliku vo\u0303istlusega, mis vastas ko\u0303igile ujumisliidu no\u0303uetele, tegi vo\u0303istluse kiiremaks ja professionaalsemaks. Tulemuste poolest va\u0308a\u0308rib esileto\u0303stmist 2010 su\u0308nniaasta tu\u0308drukud, kus nii Delia Rink kui ka Lenna Marii Pruunlepp teenisid peaaegu 500 punkti (Delia Rinki vo\u0303iduaeg 50 m vabalt ujumises 28,92). Ro\u0303o\u0303msaks teeb ka see, et kogu vo\u0303istlustel oli ainult paar valestarti ja selili ujumise korral va\u0308ga va\u0308he valesti finis\u030ceerimisi, mis na\u0308itab, et laste ujumistase on vallas ko\u0303vasti to\u0303usnud nii kiiruse kui ka vo\u0303istluskogemuse, korrektsuse ja reeglitest kinni pidamise poolest,\u201c u\u0308tles Kunitso\u0303n."}]